《望湘人 健娘》
清代·秦昙

爱一星俏眼，半寸纤葱，仙容偏不憔悴。黏瓣衣香，兜簪肌颤，生日榴红喷砌。

细罥虫丝，怯撩虎口，稳骑鹤背。似翾风老欠风情，滑簟不容同睡。

照影水心镜底。露一般颜色，难分姊妹。向百药炉边，偏上病人云髻。

鸳鸯颈，听嘐嘐语细。恨不成双，却怪他、健影临风，止度月馀年纪。

作者简介：字昙筠，无锡人，闽抚卞某副室。有《友梅斋剩稿》。